b"\n_START_ARTICLE_\nIgnasi Riera i Gassiot\n_START_SECTION_\nBiografia\n_START_PARAGRAPH_\nEstudi\xc3\xa0 filosofia i teologia Fou professor a l'Escola T\xc3\xa8cnica Professional del Clot. Ha estat regidor de Cultura de l'Ajuntament de Cornell\xc3\xa0 de Llobregat (1979-1994) pel PSUC, ciutat on resid\xc3\xad molts anys, i fou diputat al Parlament catal\xc3\xa0 per Iniciativa per Catalunya (IC) el 1988-1992 i 1995-1999. La seva figura, pol\xc3\xadticament parlant, s'ha mantingut sempre fidel als plantejaments d'esquerra. Avui dia col\xc2\xb7labora en diversos diaris i revistes, i \xc3\xa9s tamb\xc3\xa9 conferenciant i tertuli\xc3\xa0 radiof\xc3\xb2nic. Ha col\xc2\xb7laborat a les publicacions Serra d'Or, El Pa\xc3\xads, El Temps, Nous Horitzons, Taula de Canvi i El Punt i \xc3\xa9s membre de l'AELC, de la qual fou secretari general del 1983 al 1991._NEWLINE_Com a escriptor ha aportat m\xc3\xa9s de trenta obres tant liter\xc3\xa0ries com d'assaig. El 1984 li varen donar el premi Ramon Llull per a la seva novel\xc2\xb7la El rellotge del pont d'Esplugues, com ja havia rebut el 1980 el Premi Andr\xc3\xb2mina de narrativa per Honorable m\xc3\xadster R. Ha tradu\xc3\xaft al catal\xc3\xa0 les obres del pedagog Celestin Freinet. Des del 2003 viu a Madrid."